YHTEISTOIMINTASOPIMUS SUONENJOEN KAUPUNGIN JA RAUTALAMMIN KUNNAN RUOKA- JA PUHTAANAPIDON JOHTAMISESSA

1 Yhteistoimintakunnat

Suonenjoen kaupunki

PL 13, Keskuskatu 3

77601 Suonenjoki

Y-tunnus: 0208061-4

Rautalammin kunta

Kuopiontie 11

77700 Rautalampi

Y-tunnus:

2 Sopimuksen tarkoitus ja kohde

Yhteistoiminnalla varmistetaan Suonenjoen kaupungille ja Rautalammin kunnalle laadukas ja riittävä työnohjaus-, esihenkilö- ja tilaajaosaaminen ruoka- ja puhtaanapitopalveluiden johtamisessa. Sopimuksen tarkempi toteutus on kuvattu liitteessä.

3 Sopimuskausi

Sopimuskausi alkaa 1.1.2023 ja on toistaiseksi voimassa oleva. Sopimus voidaan irtisanoa 3 kuukauden irtisanomisajalla. Toiminnan äkillisistä muutoksista tai uusista yhteistyön muodoista neuvotellaan erikseen. Sopimuskauden aikana tapahtuvat yhteistoiminnan tarpeen muutokset neuvotellaan erikseen.

4 Sopimuksen vastuuhenkilöt ja valtuudet

Sopimuksen allekirjoittajina toimivat Suonenjoen kaupungin nimeämät allekirjoittajat ja Rautalammin kunnan nimeämät allekirjoittajat. Yhteistoimintasopimuksen sisältöä koskevat muutokset tehdään kirjallisena ja sopimusmuutoksia voivat tehdä ainoastaan sopimuksen allekirjoittajat. Osapuolilla on vastuu ilmoittaa välittömästi sopimukseen liittyvistä yhteyshenkilömuutoksista.

5 Yhteistoimintatarpeen ja hinnan määrittely

Rautalammin kunta vastaa Rautalammilla syntyvistä kuluista, matkakuluista, toimistokuluista, muista toiminnallisista kuluista (palveluiden ja materiaalien ostot) ja maksaa Suonenjoen kaupungille viranhoito ja virkamatkoista matkoista välillä Rautalampi - Suonenjoki KVTES:n mukaiset korvaukset.

Lisäksi muut mahdolliset tehtävän hoitoon liittyvät matkakulut laskutetaan erikseen toteutuneiden kustannusten mukaan.

6 Laskutus

Kiinteähintaiset palvelut laskutetaan toimintakuukauden jälkeen kerran kuukaudessa. Mikäli toiminnassa tapahtuu merkittäviä muutoksia, joita ei sopimusta neuvoteltaessa ole voitu huomioida, tehdään korjauslasku kolmen (3) kuukauden kuluessa niiden kuukausien osalta, joihin muutos kohdistuu. Toiminnan muutoksista tulee ilmoittaa viimeistään yhtä (1) kuukautta aikaisemmin, äkilliset muutokset ilmoitetaan välittömästi.

Erillislaskutettavat tai toteuman mukaan laskutettavat palvelut laskutetaan seuraavan kuukauden aikana sopimuksen mukaisesti.

Laskujen maksuehto on 21 pv netto.

7 Tilat, välineet ja palveluvarustus

Rautalammin kunta järjestää tarvittavat työskentelytilat ja työvälineet. Rautalammin kunta perehdyttää työntekijän työtehtäviinsä.

~~.~~

8 Sopimuksen valvonta ja laadun hallinta

Suonenjoen kaupunki vastaa, että sopimuksessa sovitut tehtävät hoidetaan tämän sopimuksen mukaisesti.

Osapuolten nimeämien yhteyshenkilöiden tehtävänä on seurata ja valvoa sovitun yhteistoiminnan toteutumista. Yhteistoimintaa arvioidaan ja toiminnan jatkosta keskustellaan vähintään kerran vuodessa järjestettävässä tapaamisessa.

9 Jatkuvuuden hallinta

Suonenjoen kaupunki varautuu valmius- ja jatkuvuussuunnittelulla siihen, että sopimuksen mukainen yhteistoiminta jatkuu Rautalammin kunnan kanssa häiriötilanteissa sekä poikkeusoloissa mahdollisuuksien mukaan.

10 Salassapitovelvollisuus

Suonenjoen kaupunki ja Rautalammin kunta sitoutuvat pitämään salassa sopimuksen aikana ja sen perusteella muutoin saamansa toisen sopijapuolen liike- ja ammattisalaisuudet sekä sopijapuolten asiakkaiden yksityiselämän suojaan kuuluvat tai muuta ulkopuolista koskevat asiat.

11 Sopimuserimielisyydet ja sovellettava pätevyysjärjestys

Sopimuksesta johtuvat erimielisyydet pyritään ratkaisemaan sopimusosapuolten välisissä neuvotteluissa. Mikäli osapuolten välisissä neuvotteluissa ei päästä yksimielisyyteen, erimielisyyksien käsittely tehdään Pohjois-Savon käräjäoikeuden Kuopion kansliassa.

12 Purkamisperusteet

Osapuolilla on oikeus purkaa sopimus, jos toinen osapuoli olennaisesti rikkoo sopimusvelvoitteitaan eikä korjaa laiminlyöntiään kirjallisesta huomautuksesta huolimatta.

13 Vakuudet ja vakuutukset

Suonenjoen kaupungilla on voimassa vakuutukset, jotka kattavat tämän sopimuksen piiriin kuuluvassa työssä Rautalammin kunnalle, kolmannelle osapuolelle tai tämän omaisuudelle aiheutuneet vahingot.

Palvelun käyttäjälle aiheutunut sopimusrikkomuksesta johtuva vahinko käsitellään suoraan Suonenjoen kaupungin ja Rautalammin kunnan välillä.

15 Ylivoimainen este

Lakon, saarron, työsulun, tulipalon, yleisen energian- tai vedenjakelun keskeytymisen tai muun näihin verrattavan poikkeuksellisen tilanteen vallitessa, osapuolet vapautuvat velvoitteistaan siltä ajalta, jolloin mainitut olosuhteet vallitsevat. Ylivoimaisen esteen olemassaolosta on annettava viranomaisen todistus tai muu sopijapuolten yhdessä luotettavaksi toteama selvitys. Sopijaosapuoli ei voi vedota ylivoimaiseen esteeseen, ellei hän ole viipymättä antanut siitä ilmoitusta tiedon saatuaan. Esteen lakkaamisesta on myös ilmoitettava viipymättä.

Suonenjoen kaupungilla on oikeus irtisanoa sopimus työntekijän irtisanoutuessa työntekijän irtisanoutumispäivästä alkaen.

16 Sopimusasiakirjojen julkisuus

Tähän sopimusasiakirjaan sovelletaan lakia viranomaisten toiminnan julkisuudesta (621/1999) ja kulloinkin voimassa olevia kuntalain säännöksiä.

17 Sopimuksen allekirjoitukset

Tämä sopimus on laadittu kahtena saman sisältöisenä kappaleena, yksi kummallekin osapuolelle.

Suonenjoella pp.kk.2022 Rautalammilla pp.kk.2022

Juha Piiroinen Anu Sepponen

kaupunginjohtaja kunnanjohtaja

Maikki Rouvinen Merja Koivula-Laukka

hallintojohtaja hallintojohtaja

**LIITE**: Yhteistoiminnan ehdot, hinnoittelu ja hyvitykset

**Yhteistoiminnan kuvaus**

Yhteistoiminnalla varmistetaan Suonenjoen kaupungille ja Rautalammin kunnalle laadukas ja riittävä työnohjaus-, esihenkilö- ja tilaajaosaaminen ruoka- ja puhtaanapitopalveluiden johtamisessa.

Työskentely järjestetään kokonaisina työpäivän niin, että Suonenjoen kaupungin järjestämä työskentelee Rautalammilla viikoittain vähintään 2 työpäivää. Työviikot, jotka sisältävät palkallisia vapaapäiviä, poissaoloja tai vuosilomia sovitaan erikseen.

Työntekijän vuosiloma tai poissaolotilanteissa Suonenjoen kaupunki ei tarjoa sijaista Rautalammin kunnan käyttöön. Suonenjoen kaupunki hyvittää poissaolot hinnoittelussa päivähinnan mukaan (liite).

**Hinnoittelu**

Hinnoittelu perustuu Suonenjoen kaupungille syntyviin todellisiin kuluihin.

Hinnoittelu on kuukausipohjainen. Yhteistoiminnan hinta 1.1.2023 alkaen on 2 000 euroa kuukaudessa.

Hyvityksen päivähinta lasketaan niin, että kuukausihinta jaetaan 10,5 (21 työpäivää \* 50% työaika) ja kerrotaan poissaolopäivien määrällä.